Diari Oficial de la Generalitat Valenciana


Sumari del DOGV 5969, del 06-03-2009 (2009/1922)

Judici de divorci contenciós 000012/2008. Notificació de la sentència a Gregorio Sanz Lozano.
---------------------------------------------------------------------------------------------

### Dades del document

Número de DOGV
:   5969

Data del DOGV
:   06-03-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/1922


Data del document
:   02-12-2008

Organisme emissor
:   Jutjat de Primera Instància Número 1 de Dénia

Tipus de document
:   Edicte

Judici de divorci contenciós 000012/2008. Notificació de la sentència a Gregorio Sanz Lozano. [2009/1922]  
Part demandant: Asunción Menéndez Crespo.  
Part demandada: Gregorio Sanz Lozano.  
Sobre: divorci contenciós.  
Atés que es desconeix l'actual domicili o residència de la part demandada, la jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte al tauler d'anuncis del Jutjat per a dur a efecte la diligència de notificació de sentència.  
«Sentència  
Dénia, 2 de desembre de 2008  
María del Mar del Campo Iniesta, magistrada jutgessa titular del Jutjat de Violència sobre la Dona número 1 de Dénia, ha vist estes actuacions de dissolució matrimonial número 12/2008, instades per Asunción Menéndez Crespo, representada pel procurador senyor Bonet Camps i assistida del lletrat senyor Veuthey Sáenz contra Gregorio Sanz Lozano, declarat en situació de rebel·lia processal.  
Antecedents de fet  
Primer El procurador senyor Bonet Camps, en nom i representació d'Asunción Menéndez Crespo va presentar en este Jutjat escrit de demanda amb còpies i documents que l'acompanyen en la qual després d'exposar fets i fonamentació jurídica que va estimar aplicables va acabar suplicant es declarara la dissolució del matrimoni per divorci.  
Segon. Per interlocutòria es va admetre a tràmit la demanda, i es va acordar la substanciació pels tràmits del judici verbal, amb les especialitats previstes en l'article 753 de la Llei d'Enjudiciament Civil, i es va acordar traslladar-la a les parts perquè contestaren.  
Tercer. La part demandada no va contestar a la demanda dins del termini i en la forma oportuna, per la qual cosa fou declarada en situació de rebel·lia processal mitjançant provisió de data 12 de novembre de 2008 i es va convocar a les parts a la celebració de la vista corresponent el dia 2 de desembre de 2008, a les 10.30 hores.  
Quart. L'acte de la vista ha tingut lloc el dia assenyalat a l'efecte. Practicades les proves proposades i admeses, les actuacions quedaren en poder del tribunal per a sentència.  
Fonaments de dret   
Primer Sol·licita la part actora que es declare el divorci dels esposos Asunción Menéndez Crespo i Gregorio Sanz Lozano.  
L'article 86 del Codi Civil establix que: «Es decretarà judicialment el divorci, qualsevol que siga la forma de celebració del matrimoni, a petició d'un sol dels cònjuges, d'ambdós o d'un amb el consentiment de l'altre, quan concórreguen els requisits i circumstàncies exigides en l'article 81». I l'article 81 del mateix cos legal disposa que «Es decretarà judicialment la separació, qualsevol que siga la forma de celebració del matrimoni: 2.) A petició d'un sol dels cònjuges, una vegada transcorreguts tres mesos des de la celebració del matrimoni. No serà necessari el transcurs d'este termini per a la interposició de la demanda quan s'acredite l'existència d'un risc per a la vida, la integritat física, la llibertat, la integritat moral o llibertat i indemnitat sexual del cònjuge demandant o dels fills d'ambdós o de qualsevol dels membres del matrimoni. A la demanda s'acompanyarà proposta fundada de les mesures que hagen de regular els efectes derivats de la separació.»  
En este cas, de la documental aportada es desprén que els cònjuges van contraure matrimoni el dia 23 d'octubre de 1948. Per la qual cosa, com es complixen els requisits legals, pertoca accedir a la dissolució proposada.  
Segon. No pertoca fer especial pronunciament en matèria de costes processals en atenció a les circumstàncies especials que concorren en els processos matrimonials.  
Vistos els articles esmentats.  
Dispositiva  
Estime la demanda interposada per Asunción Menéndez Crespo, representada pel procurador senyor Bonet Camps i assistida del lletrat senyor Veuthey Sáenz contra Gregorio Sanz Lozano, declarat en situació de rebel·lia processal i declare la dissolució del matrimoni per divorci celebrat el dia 23 d'octubre de 1948 en Chamartín de la Rosa (Madrid).  
No pertoca fer pronunciament en matèria de costes.  
Porteu testimoniança d'esta resolució a les actuacions que les han motivades i notifiqueu a les parts i feu-los saber que contra esta sentència es pot interposar recurs d'apel·lació que coneixerà l'Audiència Provincial d'Alacant i que es prepararà davant d'este Jutjat en el termini de 5 dies des de la notificació i una vegada ferma remeteu una altra testimoniança al Registre Civil de Chamartín de la Rosa (Madrid), lloc de celebració del matrimoni per a la seua anotació al marge de la principal.  
Esta és la sentència que pronuncie, mane i firme».  
Publicació. La magistrada jutgessa va llegir i publicar la sentència anterior, mentre celebrava audiència pública en el dia de la data. En done fe.  
Dénia, 2 de desembre de 2008.- El secretari judicial: Pablo Meléndez Pérez.